Kyle & Tarryn se troue - Mooi Troues
Kyle en Tarryn het 'n interessante verhaal en baie goeie advies wat hul aan ander paartjies gee.
Ons het in 2005 ontmoet maar eers in 2006 begin uitgaan.
Ons gaan loop graag in die Nuweland bos en op 'n somers dag in Desember 2013 het Kyle my na 'n stuk hout teen 'n boom verwys waar die woorde "Will you marry me?' toe ek besef wat aangaan was Kyle op sy knie en die vraag gevra. Ons het daarna piekniek gehou onder die boom en Kyle het 'n piekniek mandjie met al my gunstelinge gepak.
Ons het vir 4 jaar uitgegaan en in 2009 vir 'n jaar het ons padjies geskei, maar ons het nog steeds 'n hegte band gehad. Die tyd apart het wonderwerke vir ons verhouding gedoen, want ons albei moes individueel groei. Einde van 2010 het ons weer bymekaar gekom en kon nie ons lewens apart indink nie…4 jaar later het ons getrou!
Alle verhouding is moeilik en verg baie tyd en moeite. Ons beste advies aan ander paartjies is om altyd jou maat te respekteer en ondersteuning. Laat ook toe dat jou maat sy/haar eie individualiteit in die verhouding kan hê. Ons het verskillende loopbane en ondersteun en verstaan mekaar tekortkominge, dit het 'n baie sterk fondasie in ons verhouding gebou. Baie belangrik is om altyd pret te hê en saam jou maat te lag, moet nie die lewe so ernstig opneem nie.